CELEX: C2005/115/10
Language: lt
Date: 2005-05-14 00:00:00
Title: 2005 m. kovo 10 d. Teisingumo Teismo sprendimas (penktoji kolegija), Byloje C-449/03 Europos Bendrijų Komisija prieš Prancūzijos Respubliką (Valstybės įsipareigojimų neįvykdymas — Atliekų tvarkymas — Saint-Laurent du Maroni sąvartynas — Direktyvos 75/442/EEB ir 91/156/EEB)

14.5.2005   
            
            
               LT
            
            
               Europos Sąjungos oficialusis leidinys
            
            
               C 115/5
            
         
      TEISINGUMO TEISMO SPRENDIMAS
   
   (penktoji kolegija)
   2005 m. kovo 10 d.
   Byloje C-449/03 Europos Bendrijų Komisija prieš Prancūzijos Respubliką
       (1)
   
   (Valstybės įsipareigojimų neįvykdymas - Atliekų tvarkymas - Saint-Laurent du Maroni sąvartynas - Direktyvos 75/442/EEB ir 91/156/EEB)
   (2005/C 115/10)
   Proceso kalba: prancūzų
   Byloje C-449/03 Europos Bendrijų Komisija, atstovaujama M. Konstantinidis ir B. Stromsky, prieš Prancūzijos Respubliką, atstovaujamą G. de Bergues ir D. Petrausch, dėl 2003 m. spalio 24 d. pagal EB sutarties 226 straipsnį pareikšto ieškinio dėl įsipareigojimų neįvykdymo, Teisingumo Teismas (penktoji kolegija), kurį sudaro kolegijos pirmininkė R. Silva de Lapuerta (pranešėja) ir teisėjai C. Gulmann ir J. Klučka; generalinis advokatas L. A. Geelhoed, sekretorius R. Grass, 2005 m. kovo 10 d. priėmė sprendimą, kurio rezoliucinėje dalyje nurodyta:
   
               1)
            
            
               Neišduodama leidimo buitinių atliekų ir panašių į buitines atliekas sąvartyno eksploatavimui Prancūzijos Gvianos Saint-Laurent du Maroni savivaldybės teritorijoje,
               
                           —
                        
                        
                           nesiimdama būtinų priemonių, kad šioje vietoje išverčiamos atliekos būtų panaudotos arba pašalintos nesukeliant pavojaus žmonių sveikatai ir netaikant aplinkai kenksmingų procesų arba būdų, ir
                        
                     
                           —
                        
                        
                           nesiimdama būtinų priemonių, kad minėto sąvartyno eksploatuotojas pats užtikrintų atliekų panaudojimą ar pašalinimą arba perduotų jas privačiam ar valstybiniam atliekų surinkėjui,
                        
                     
                           —
                        
                        
                           Prancūzijos Respublika neįvykdė savo įsipareigojimų pagal 1975 m. liepos 15 d. Tarybos direktyvos 75/442/EEB dėl atliekų, iš dalies pakeistos 1991 m. kovo 18 d. Tarybos direktyva 91/156/EEB, 9, 4 ir 8 straipsnius.
                        
                     
         
               2)
            
            
               Priteisti iš Prancūzijos Respublikos bylinėjimosi išlaidas.
            
         
      (1)  OL C 289, 2003 11 29.